ตลท.มองข้ามช็อตรอเลือกตั้งปีหน้า เชื่อประชาชนส่วนใหญ่โหวต “YES”
ตลท.มองข้ามช็อตรอเลือกตั้งปีหน้า เชื่อประชาชนส่วนใหญ่โหวต "YES"
7 ส.ค. 2559

นางเกศรา มัญชุศรี กรรมการและผู้จัดการตลาดหลักทรัพย์แห่งประเทศไทย เปิดเผยถึงภาพรวมตลาดหุ้นไทยหลังการลงประชามติว่า ผลการลงประชามติจะไม่กระทบต่อตลาดมากนัก เนื่องจากนักลงทุนส่วนใหญ่ให้ความสำคัญต่อการเลือกตั้งมากกว่า อีกทั้งคาดว่าประชาชนส่วนใหญ่น่าจะโหวต “เห็นชอบ” ประชามติ ดังนั้นโรดแมปต่างๆ ที่รัฐบาลปูแนวทางไว้ก็น่าจะเดินหน้าต่อไปได้
“แนวทางที่ว่าประชาชนน่าจะเห็นชอบกับร่างรัฐธรรมนูญ ซึ่งถ้าออกมาตามนั้น หมายความว่าโรดแมปต่างๆที่รัฐบาลได้วางไว้จะเดินหน้าต่อไป อย่างไรก็ตาม นักลงทุนทุกคนคงไม่ได้มองแค่เรื่องนี้เท่านั้น ทุกคนมองไปถึงการเลือกตั้งปีหน้ามากกว่า” นางเกศรากล่าว